Ωδείο Ρεθύμνου – Νερατζέ Τζαμί: ιστορική ανάλυση και πολιτισμική ανάδειξη ενός μνημείου σε αδιάκοπη χρήση, από το 16ο αιώνα μέχρι σήμερα
Creators: name: Σπανάκη, Βιργινία Γεωργίου
Publisher: name: Aristotle University of Thessaloniki
Year: 2020
Subjects: Ελληνικό Ωδείο Ρεθύμνου
Νερατζέ Τζαμί
Ναός Santa Maria
Ρέθυμνο
Ενετοκρατία
Τουρκοκρατία
Greek Conservatory of Rethymno
Neratze Mosque
Santa Maria church
Rethymnon
Venetian domination
Ottoman domination

description: Το Τζαμί του Γαζή Ντελή Χουσεΐν Πασά ή Νερατζέ Τζαμί, όπως είναι ευρύτερα γνωστό, αποτελεί ένα από τα πιο αναγνωρίσιμα μνημεία του Ρεθύμνου. Πολύχρονο και πολύπαθο όπως και η πόλη, συνοψίζει μια μακρά και ενδιαφέρουσα ιστορία κατακτήσεων, διαφορετικών χρήσεων, φυσικών και ανθρώπινων καταστροφών, παρεμβάσεων και αποκαταστάσεων. Λειτουργώντας ως στέγη για το παράρτημα του Ελληνικού Ωδείου στο Ρέθυμνο εδώ και επτά δεκαετίες, το 2020 το βρίσκει αποκαταστημένο και σε θέση να υποδεχθεί τον κάθε επισκέπτη, να ξεκαθαρίσει ιστορικές ασάφειες και να πραγματώσει το σκοπό του ως χώρος Τέχνης και Πολιτισμού, στη διάθεση των Ρεθεμνιωτών αλλά και του ευρύτερου κοινού. Η παρούσα μεταπτυχιακή εργασία περιλαμβάνει την απαραίτητη ανασκόπηση της ιστορίας του μνημείου, του Συνδέσμου Διαδόσεως των Καλών Τεχνών Ρεθύμνου και της κοινής τους πορείας. Στη συνέχεια, ο νοηματικός προγραμματισμός και σχεδιασμός του προς έκθεση χώρου και υλικού, αναπτύσσονται γύρω από την ιδέα της αναγωγής του μνημείου σε τοπόσημο – σύμβολο της ιστορίας της πόλης, γεγονός που θα μπορούσε να αποτελέσει το έναυσμα για μια ολοκληρωμένη στρατηγική επαναπροσδιορισμού της πολιτιστικής ταυτότητας του Ρεθύμνου. Ως πυρήνας υλοποίησης της ιδέας αξιοποιείται η μικρή έκθεση αρχειακού υλικού που εγκαινιάστηκε στο πλαίσιο εκδήλωσης του Ιδρύματος Νίκου Δασκαλαντωνάκη – NDF, χορηγού της πρόσφατης εκτενούς αποκατάστασης του μνημείου, και επεκτείνεται στα μνημεία της Παλιάς Πόλης. Μια σύντομη εκτίμηση των συνθηκών του εσωτερικού και εξωτερικού περιβάλλοντος του μνημείου, οδηγεί στο σχηματισμό κάποιων βασικών στρατηγικών που θα βοηθήσουν τους διαχειριστές του μνημείου προς την παραπάνω κατεύθυνση. Τα παραρτήματα λειτουργούν επικουρικά και καθιστούν την εργασία αυτή μια πλήρη πρόταση υλοποίησης.
description: The Gazi Deli Chousein Pasha Mosque or Neratzé Mosque, as it is more widely known, constitutes one of the most recognizable monuments of Rethymnon. Old and weary just like the city, it summarizes a great and fascinating story of conquests, different uses, natural or human disasters, restorations. Housing the branch of the Greek Conservatory in Rethymno for seven decades, 2020 finds it restored and ready to welcome the local and foreign visitors, clarify any historical ambiguities and fulfill its purpose as an Art and Culture space, at the disposal of the Rethymnians, as well as the general public. This MSc thesis includes the necessary overview of the history of the monument, the Rethymnon Association for the Promotion of the Fine Arts and their common course. Subsequently, the conceptual planning and design of the space and material to be exhibited are developed around the idea of turning the monument into a landmark - symbol of the city’s history, which could trigger an integrated strategy of redefining Rethymnon’s cultural identity. The small exhibition of archival material inaugurated by the Nikos Daskalantonakis Foundation, sponsor of the recent extensive restoration of the monument, is being used as a nucleus for the implementation of this idea, and extends to the monuments of the Old Town. A brief assessment of the internal and external environment conditions of the monument leads to the formation of some basic strategies that will assist the monument managers towards the above direction. The ancillary annexes render this work a complete proposal for implementation.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)